Vitamiin (ansambel)

Vitamiin oli Eesti pop-rock'i ansambel, mis tegutses aastatel 1978–1989. 

Ansambli esinemisgraafik oli uskumatult tihe, aastas anti umbes 250, mõnel aastal koguni 270 kontserti. Lisaks Eestile viisid kontserdireisid Taani, Soome, Leetu, Venemaale, Ukrainasse, Valgevenesse, Moldovasse, Saksamaale, Iraaki, Armeeniasse, Georgiasse, Aserbaidžaani, Kasahstani, Usbekistani, Tadžikistani, Kõrgõzstani. Astuti üles kümnetel rahvusvahelistel ja kohalikel festivalidel, nende hulgas ka Tartu Muusikapäevadel ja Rock Summeril. Vitamiin on salvestanud umbes poolteistsada laulu ja instrumentaalpala, mis kõlavad tosinkonnal vinüülplaadil, helikassetil ja CD-l, mitmes muusikafilmis ja telesaates. Pärast ansambli laialiminemist 1989. aastal alustas enamik selle liikmeid soolokarjääri või jätkas muusikuteed ansamblis, mille nimeks sai Monarh.

Koosseis
Ansambli liikmeid eri aegadel:
Rein Laaneorg – kitarr, laul
Raul Palsner – laul
Andres Oja – löökpillid
Kulno Luht – basskitarr, taustalaul
Peeter Vähi – klahvpillid, laul
Mart Metsala – klahvpillid, taustalaul
Aivar Mäe – laul, akustiline kitarr
Joel Steinfeldt – laul, akustiline kitarr
Raul Sepper – laul, basskitarr
Mikk Targo – löökpillid, laul
Anne Veski – laul
Mait Maltis – laul, akustiline kitarr
Marju Länik – laul
Siiri Sisask – laul
Valeri Jasnev – löökpillid
Peet Köster – basskitarr
Madis Salum – kitarr
Jüri Mitt, Raimo Jõgeva – mänedžerid

Viited

Välislingid
Vitamiini koduleht (inglise keeles)
Vitamiini koduleht (eesti keeles)

Eesti ansamblid